આદિજાતિ વિકાસમંત્રી ગણપત વસાવાએ કેન્‍દ્ર અને રાજય સરકારને અભિનંદન પાઠવ્‍યા હતા. તેમણે જણાવ્‍યું હતું કે, રાજ્યનો પ્રથમ ફૂડ પાર્ક આદિવાસી ક્ષેત્રમાં નિર્માણ થયો છે. સુરત જિલ્લાના ખેડૂતો માટે સોનેરી અવસર આવ્‍યો છે. વડાપ્રધાન નરેન્‍દ્રભાઇ મોદીનો વર્ષ ૨૦૨૨ સુધી ખેડૂતોની આવક બમણી કરવાનો સંકલ્‍પ સાકાર થઇ રહયો છે. મુખ્‍યમંત્રીશ્રી વિજયભાઇ રૂપાણીએ જગતના તાતની ચિંતા કરી છે. કેન્‍દ્ર-રાજય સરકાર ખેડૂતોની હિતકારી સરકાર છે. ખેડૂતો સમુદ્વ બને તે માટે સિંચાઇ સુવિધા માટે રૂા.૪પ૦૦ કરોડ ફાળવવામાં આવ્‍યા છે, જેનું કાર્ય થઇ રહયું છે. મંત્રીશ્રીએ ટેકાના ભાવની ડાંગરની ખરીદી, સિંચાઇ પિયાવાની વ્‍યાજ માફી અને નહેરોના નવીનીકરણ અંગેનો ચિતાર પણ આપ્‍યો હતો.